Rabat (Għawdex)

Belt famuza hafna fil-Gzejjer Maltin hija Victoria f'Ghawdex. Ir rabat hija l belt Kapitali t Ghawdex u u hija maghrufa ghac Cittadella medjevali. Li fiha nsibu il Gran Castello, Muzewijiet u L Habs l-Antik. Ir-Rabat jew Città Vittoria hija l-belt kapitali tal-gżira t'Għawdex, gżira tal-arċipelagu Malti fil-Baħar Mediterran. Il-belt għandha popolazzjoni ta' 6,414 (Novembru 2005), u b'din il-popolazzjoni din il-lokalità hi l-ikbar waħda f'Għawdex.

Din il-belt hi msejjħa ukoll bl-isem Victoria li ġie mogħti fl-1887 mill-gvern Brittaniku fl-okkażjoni tal-Ġublew tad-Deheb tar-Reġina Vittorja, minn rikjesta tal-Arċisqof ta' Malta, Mons. Pietru Pace. Madanakollu, din il-belt hi xorta magħrufha fost l-Għawdxin bl-isem antik tar-Rabat.

Amministrazzjoni u Kunsill Lokali 

Il-Belt Victoria hi l-akbar lokalità f'Għawdex, u taqa' taħt ir-responsabbiltà tal-Kunsill Lokali tar-Rabat. Is-sede tal-kunsill hi l-Banca Giuratale, bini mibni matul il-ħakma tal-Kavallieri tal-Ordni ta' San Ġwann. L-ewwel elezzjoni għall-kunsill saret fis-16 ta' April, 1994. Il-kunsill preżenti ġie elett fl-elezzjonijiet ta' Marzu 2013 u hu ffurmat minn:

 Samuel Azzopardi (sindku, PN)
 Josef Schembri (viċi-sindku, PN)
 Maria Portelli (PN)
 Marċell Tabone (PN)
 Joseph Debrincat (PL)
 Michael Buttigieg (PL)
 Anthony Briffa (PL)

Faċilitajiet 

Fil-Belt Victoria insibu plejgrawnd għar-residenti, kif ukoll ġnien, fost oħrajn. F'din il-belt insibu faċilitajiet sportivi, hekk kif il-belt Victoria għandha fi ħdanha l-akbar numru ta' klabbs sportivi f'Għawdex. Dawn huma:

 SK Victoria Wanderers
 Victoria Hotspurs FC
 Oratory Youths FC 

Dawn kollha jitħarrġu fil-grawnds rispettivi tagħhom.

Faċilitajiet reġjonali 

Il-belt Victoria, bħala l-belt kapitali ta' Għawdex, fiha l-akbar numru ta' binjiet governattivi u amministrattivi ta' Għawdex, fosthom:

 Il-Ministeru għal Għawdex
 In-Nutar Pubbliku
 Id-Dipartiment tal-Artijiet
 Id-Dipartiment tat-Taxxi Interni
 Il-Librerija Pubblika
 L-Isptar Ġenerali ta' Għawdex
 Il-Venda tal-Karozzi tal-Linja
 Il-Gym Reġjonali għal Għawdex
 L-Iskejjel Sekondarji tal-Gvern u tal-Knisja
 L-Iskola għal aktar studju

Festi 

F'din il-belt jiġu ċċelebrati żewġ festi prinċipali, dik ta' San Ġorġ, li l-festa liturġika tiegħu taħbat nhar it-23 ta' April, iżda tkun iċċelebrata fit-tielet Ħadd ta' Lulju, kif ukoll dik ta' Santa Marija nhar il-15 ta' Awwissu. Dik ta' San Ġorġ toħroġ mill-Bażilika iddedikata lill-istess qaddis, filwaqt li dik ta' Santa Marija toħroġ mill-Katidral ta' Għawdex. Il-festi esterni huma organizzati mis-Soċjetà Filarmonika La Stella u Leone rispettivament.

Baned tar-raħal 

Iż-żewġ baned prinċipali huma l-Banda La Stella u l-Banda Leone, li jieħdu ħsieb il-Festi ta' San Ġorġ u Santa Marija rispettivament. Iż-żewġ baned għandhom is-sede tagħhom fiż-żewġ teatri ewlenin tal-Gżira: it-Teatru Astra tas-Soċjetà Filarmonika La Stella, u t-Teatru Aurora tas-Socjetà Filarmonika Leone. 

Dawn iż-żewġ baned jorganizzaw ukoll kunċerti varji matul is-sena, kif ukoll, fiż-żewġ teatri jittellgħu l-opri, li ta' kull sena jattiraw mijiet ta' Maltin.

Ġonna pubbliċi 

Il-Villa Rundle hu l-ġnien prinċipali tal-belt, kif ukoll tal-gżira. Dan il-ġnien iservi għal attivitajiet reġjonali, fosthom il-wirja tradizzjonali tal-bhejjem li tittella' kull sena għall-festa ta' Santa Marija. Ġo dan il-ġnien wieħed isib bosta monumenti u bustijiet ta' personalitajiet li taw sehem fl-iżvilupp tal-Belt Victoria, u ta' Għawdex.

Żoni tar-Rabat 

 Belliegħa 
 Ċittadella 
 Demnija 
 Gelmus 
 Għajn Lukin 
 Il-Ġnien 
 Qasam San Ġorġ 
 Sellum 
 Ta' Ħamet 
 Ta' l-Ibraġ 
 Ta' Mliet 
 Ta' Wara s-Sur 
 Taċ-Ċawla 
 Taflija 
 Tal-Far 
 Tal-Grazzja 
 Tal-Maltija 
 Tal-Mejda 
 Villa Rundle 
 Wied Tal-Grazzja

Toroq prinċipali u arterjali 

 Pjazza Fuq it-Tomba 
 Pjazza Indipendenza (Pjazza t-Tokk)
 Pjazza San Franġisk  
 Pjazza San Ġorġ 
 Pjazza Santu Wistin  
 Triq Dingli  
 Triq Enriku Mizzi 
 Triq Fortunato Mizzi 
 Triq Gedrin 
 Triq Ġorġ Borg Olivier 
 Triq Għajn Qatet 
 Triq Ġużè Ellul Mercer  
 Triq id-Dawwara 
 Triq il-Kappuċċini  
 Triq il-Papa Ġwanni Pawlu II  
 Triq ir-Repubblika 
 Triq it-Tabib Anton Tabone 
 Triq l-Ewropa 
 Triq l-Imgħallem 
 Triq Mejlak 
 Triq Monsinjur S. Lanzon  
 Triq Ninu Cremona  
 Triq Putirjal 
 Triq Sant' Orsla 
 Triq Ta' Kerċem  
 Triq Tomba  
 Triq Viani 
 Triq Wara s-Sur 
 Triq Wied il-Lunzjata

Referenzi

Ħoloq esterni 

 Sit uffiċjali
 Paġna fuq il-websajt tal-Ministeru għal Għawdex
 Visit Malta – Victoria u ċ-Ċittadella

Bliet ta' Malta
Għawdex